Elfatih Eltahir

Elfatih Ali Banker (, amụrụ n'Ọktoba 1961) bụ Ọkammụta Sudan -American n'isi ọmụmụ Civil and Environmental Engineering, Ọkammụta H.M. King Bhumibol n'isi ọmụmụ Hydrology na Climate, na onye isi nke MIT-UM6P Research Project na Massachusetts Institute of Technology.

 Mmalite Ndụ na Agụmakwụkwọ Ya 
A mụrụ Elfatih Eltahir na Omdurman, Sudan, n'Ọktoba 1961 nye Ali Babiker Eltahir na Nafisa Hassan Musa.
O nwetara nzere B.Sc (First Class Honours) ya n'isi ọmụmụ injinia owuwu na Mahadum Khartoum n'afọ 1985. O ritere ihe nrite Mahadum Merghani Hamza Prize. O mechaziri nweta nzere Master of Science (M.Sc) (First Class Honours) ya n'isi ọmụmụ hydrology na Mahadum Gọọmenti Etiti Ireland n'afọ 1988 wee nweta ihe nrite McLaughlin.  Eltahir mechara nweta nzere Master nke Sayensị ọzọ n'isi ọmụmụ meteorology na nzere Doctor of Science (D.Sc.) n'isi ọmụmụ Hydro-climatology, ha abụọ n'afọ 1993, sitere na Massachusetts Institute of Technology (MIT). Ọrụ ya bụụrụ maka “mmekọrịta nke hydrology na ihu igwe na Amazon basin”, nke NASA Fellowship in Global Change Research kwadoro n'ụdị ego ma Rafael L. Bras elekọta ya.

 Ọrụ na Ime Nnyocha Ya 
Eltahir gara n'ihu na-arụ ọrụ na MIT mgbe Sc.D. dị ka onye onye òtù nnyocha nweterela nzere ọkankuzi ya tupu ebulie ya ka ọ bụrụ onye ọkàmmụta enyemaka n'afọ 1994. Na 1995, ọ ghọrọ onye isi oche nke Gilbert Winslow Career Development (1995-1998). N'afọ 1998, ọ ghọrọ ọkàmmụta nta wee bụrụ ọkammụta zuru ezu n'isi ọmụmụ Civil and Environmental Engineering n'afọ 2003. Ọ bụ Ọkammụta H.M. King Bhumibol na ngalaba Hydrology na Climate, na onye isi nke Mmemme Nnyocha na MIT-Mahadum Mohammed VI Polytechnic (UM6P) nke na-elekwasị anya na mmepe na-adịgide adịgide n'Africa. Nchọpụta Eltahir lekwasịrị anya n'ịmepụta  simulation kọmputa, nke ekwunyerela megide nhụta satịlaịtị, iji mụọ ka mgbanwe ihu igwe zuru ụwa ọnụ nwere ike imetụta ọha mmadụ site na mgbanwe dị na òtù mmiri si adị na ọrịa, karịsịa n'Africa na Asia.

 Ihe Nrite na Nkwanye Ùgwù Ya 
Eltahir nwetara onyinye nturu ugo onye nyocha ohuru nke NASA n'afọ 1996, Presidential Early Career Award for Scientists and Engineers (PECASE) nke mba US n'afọ 1997, na Kuwait Prize in Applied Sciences maka ọrụ ya na mgbanwe ihu igwe n'afọ 1999. A họpụtara ya onye òtù American Geophysical Union (AGU) n'afọ 2008, wee nata ihw nrite AGU nke Hydrologic Sciences Award n'afọ 2017.

N'afọ 2023, a hoputara ya onye òtù National Academy of Engineering (NAE),{ {Cite web |title=National Academy of Engineering ahọpụtara ndị otu 106 na ndị otu mba ụwa 18 |url=https://nae.edu/289843/NAENewClass2023 |access-date=2023-02-24 |website=NAE Weebụsaịtị |asụsụ=en }} na onye òtù The World Academy of Science (TWAS) maka ọganihu sayensị na  mba ndị na-emepe emepe. Eltahir bụ onye òtù American Meteorological Society, Royal Meteorological Society, American Society of Civil Engineers, Sudan Engineering Society, na Sudanese National Academy of Sciences.

 Ndụ Onwe Onye Ya 
Eltahir nwere ụmụnne isii, ma lụọ Shahinaz Ahmed Badri na Disemba 1991. O nwere ụmụ abụọ, Nafisa Onye ode akụkọ Reuters na Sudan na Egypt) na Mohamed .

 Akwụkwọ Ndị O bipụtara  







 Edensibia 



Category: Ndị dị ndụ
Category:MIT School of Engineering faculty
Category:21st-century American engineers
Category: Ndị gụchara akwụkwọ na Massachusetts Institute of Technology School of Science
Category: Ndị gụchara akwụkwọ na Mahadum Khartoum
Category: Ndị òtù American Geophysical Union
Category: Ndị òtù Sudanese National Academy of Sciences
Category: Ndị òtù TWAS
Category: Ndị amụrụ n'afọ 1961
Category: Ndị òtù United States National Academy of Engineering
Category: Ndị Amerika si Sudan